Caragodas

Caragodas (Caragoudes en francés) es una comuna lengadociana en Lauragués, situada dins lo departament de la Nauta Garona e de la region d', ancianament de Miègjorn-Pirenèus.

 Geografia 
Comuna de l'airal urban de Tolosa situada en Lauragués a 25 km al Sud-Èst de Tolosa.
vignette|upright=1.6|centre|Comunas a l'entorn.
Perimètre del territòri

Toponimia
Caragodas
Le nom es atestat Caragaudas en 1289 Émile Connac, Dictionnaire topographique du département de la Haute-Garonne, manuscrit, 1882, Vol. 1, cercar sus Gallica. 
Los toponimistas nos ajudan gaire. Per Dauzat, sus una aresta montanhosa [en realitat al pè d'una sèrra], le preindoeuropèu *kar-, « ròc » e benlèu lo latin acuta, « aguda, ponchuda » Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 146. Astor ne fa una varianta femenina de caire, ambe aguda, mes le vocalisme s'i opausa tanben Jacques Astor, Dictionnaire des Noms de Familles et Noms de Lieux du Midi de la France, ed. du Beffroi, 2002, p. 221. Per Negre, l'occitan escaragauda, trobat localament en 1980, « abondància d'escagaròls après la pluèja », que designava probablament un terren que los clòsques d'escagaròls i abondan, ambe aferèsi posteriora (esca- interpretat las ca-) Ernest Nègre, Toponymie générale de la France, volume II, n° 23 714.

Falgairac
Le nom es atestat en 1428, Falgayrac Raymond Corraze, Le diocèse civil de Toulouse en 1428 : géographie et onomastique, in Annales du Midi, 1953, p. 128 . 
Sens de « lòc cobèrt de falguièras », ambe, çò sembla, le sufixe -ac (latin -acum, del celtic -ācon), benlèu analogic a l'origina : per l'omonime perigòrd (Falgueyrat en francés), Joan Ros considèra que las fòrmas ancianas en -ac representa en realitat -at Jean Roux, Dictionnaire toponymique des communes de Dordogne, Novelum-IEO, Lo Congrès, 2016, p. 255. Malaisit de reténer aquela explica per un parlar que confond pas -c e -t finals.

Sauna
Riu, quartièr e castèl de Caragodas, al nòrd-èst del caplòc. Le lòc es atestat en 1241 Asauna e benlèu Saune Émile Connac, Dictionnaire topographique du département de la Haute-Garonne, manuscrit, 1882, Vol. 4, p. 2634, cercar sus Gallica.

Istòria
Pendent l'Ancian Regime, Caragodas èra del comtat de Caramanh [incorporat a la província de Lengadòc en 1779], de l'archidiocèsi de Tolosa, de la senescauciá de Lauragués. Le vocable de la glèisa es Sent Lop. Tanlèu 1790, Caragodas èra del canton de Caramanh. En l'an IV, annexèron las comunas de Saune (nom francés) e de Falgairac a Caragodas Dictionnaire des localités de la Haute-Garonne, p. 9 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html. En 2015, suprimiguèron le canton de Caramanh e Caragodas passèc al canton de Revèl, largament espandit.

Pendent l'Ancian Regime, Falgairac o Les Cédals (en francés), comunautat non parròquia, èra de la diocèsi civila de Tolosa, doncas de la província de Lengadòc, de la generalitat de Tolosa, de l'archidiocèsi de Tolosa, de la senescauciá de Lauragués. Tanlèu 1790, Falgairac èra del canton de Caramanh e en l'an IV, l'annexèron a Caragodas Dictionnaire des localités de la Haute-Garonne, p. 16 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html. Falgairac es a l'èst de Caragodas, sus la RD 54 que mena a Segrevila.

Pendent l'Ancian Regime, Saune (nom francés, probablament Sauna), comunautat non parròquia, èra del comtat de Caramanh [incorporat a la província de Lengadòc en 1779], de l'archidiocèsi de Tolosa, de la senescauciá de Lauragués. Tanlèu 1790, Saune èra del canton de Caramanh e en l'an IV, l'annexèron a Caragodas Dictionnaire des localités de la Haute-Garonne, p. 47 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html. Saune es lo nom d'un castèl al nòrd-èst de la comuna e tanben d'un riu.

Administracion

Demografia

 En  la populacion èra de  abitants e la densitat èra de  ab/km².

Lòcs e monuments
 Lo molin de la Palhassa: situat sul puèg dominant lo vilatge, las parets exteriors de bricas son plan restaurats.

Personalitats ligadas a la comuna
 Gabriel Lespinasse de Saulne

Véser tanben
 Comunas de la Nauta Garona

 Ligams extèrnes 
 La nau Isère

Nòtas et referéncias

Categoria:Comuna de Lauragués
Lauraguès